
Από το πρακτικό της υπ’ αριθμ. 20ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 390/2012
ΘΕΜΑ: Ανάκληση της υπ’ αριθ. 338/12 απόφασης του δημοτικού συμβουλίου με θέμα «ανάκληση αδειών ζωήλατων οχημάτων»
    Στον Πύργο και στο Δημοτικό Κατάστημα σήμερα στις 17                                                                  του μηνός Οκτωβρίου, του έτους 2012, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 46429/12-10-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία,  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Φραγκαντώνης Παναγιώτης, 2. Δημόπουλος Φώτης, 3. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης για το συγκεκριμένο θέμα με την υπ’ αριθ. 46429/12-10-2012 έγγραφη πρόσκληση του Προέδρου του Δ.Σ προσκλήθηκε στη συνεδρίαση και ο Πρόεδρος της Τ.Κ Κατακόλου κ. Φραγκίσκος Κολόσακας, ο οποίος δεν προσήλθε αν και νόμιμα κλήθηκε.

         Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του Δημοτικού Συμβουλίου το 30ο θέμα της ημερήσιας διάταξης με τίτλο: «Ανάκληση της υπ’ αριθ. 338/12 απόφασης του δημοτικού συμβουλίου με θέμα: «ανάκληση αδειών ζωήλατων οχημάτων»και ανέφερε:

«Με το υπ’ αριθ. 35761/12 έγγραφό του, το Γραφείο Διοικητικών Κυρώσεων εισηγήθηκε στο Σώμα, την ανάκληση των αδειών των ζωήλατων οχημάτων των κ.κ: Κακαλή Ιωάννη, Τριβιζά Αναστασίου, Τσάκαλου Δημητρίου και Ζαχαρόπουλου Παναγιώτη, καθότι  διαπιστώθηκε από τη δημοτική αστυνομία να έλκουν περισσότερα από οκτώ άτομα, κατά παράβαση των αδειών κυκλοφορίας τους. Το δημοτικό συμβούλιο με βάση την εισήγηση αυτή, προέβη με την 338/12 απόφασή του, στην ανάκληση των αδειών.
Εν συνεχεία όμως, διαπιστώθηκε ότι η υπηρεσία του δήμου, αντικατέστησε τις αρχικές άδειες κυκλοφορίας των ζωήλατων οχημάτων με τη συμπλήρωση βάρους έλξης (έως 8 άτομα),  με βάση την υπ’ αριθ. 361/09 απόφαση του δημοτικού συμβουλίου, η οποία όμως, έχει ακυρωθεί με την υπ’ αριθ. 9552/6-7-09 απόφαση του Γενικού Γραμματέα της Περιφέρειας Δυτικής Ελλάδος.
Επίσης σύμφωνα με το υπ’ αριθ. 2340/26-06-2009 έγγραφο της Δ/νσης Κτηνιατρικής  Ηλείας οι δυνατότητες έλξης βάρους ενός αλόγου ορίζονται ως εξής:

[Για άμαξες τετράτροχες συρόμενες από ένα άλογο πρώτου αναστήματος μέχρι 1400 Kgr, για μεσαίο ανάστημα μέχρι 640 Kgr, σύμφωνα με το Ν. 1038/1917 «Περί προστασίας ζώων»].

Κατόπιν αυτών καλείται το Σώμα ν’ ανακαλέσει την υπ’ αριθ. 338/12 απόφασή του».

Το Δημοτικό Συμβούλιο Πύργου,

λαμβάνοντας υπόψη:

· Τις διατάξεις του άρθρου 65 του Ν. 3852/10
· Το υπ’ αριθ. 2340/26-06-2009 έγγραφο της Δ/νσης Κτηνιατρικής

· Την εισήγηση του Προέδρου, μετά από διαλογική συζήτηση,

ομόφωνα α π ο φ α σ ί ζ ε ι:
Ανακαλεί την υπ’ αριθ. 338/12 απόφαση του, περί ανάκλησης των αδειών ζωήλατων οχημάτων των κ.κ: Κακαλή Ιωάννη, Τριβιζά Αναστασίου, Τσάκαλου Δημητρίου, Ζαχαρόπουλου Παναγιώτη, για τους αναφερόμενους στο σκεπτικό της απόφασης λόγους.
Οι δημοτικοί σύμβουλοι κ.κ Κ. Μπίρμπας, Γ. Λιατσής,  Γ. Ανδριόλας, Κ. Γεράνιος, Β. Σεϊντής, Δ. Λιατσής, Γ. Κουρμπανάς, Α. Αγγελακοπούλου, Χ. Γιάνναρος, Α. Καραμπέτσος και Ι. Σεφερλής ήσαν απόντες, όταν ο Πρόεδρος  του Δ.Σ έθεσε το θέμα προς συζήτηση και έγκριση.


Η παρούσα απόφαση έλαβε αύξοντα αριθμό  390/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  30 – 11 - 2012

